**Σημεία τοποθέτησης**

**του Προέδρου του ΣΦΕΕ κ. Πασχάλη Αποστολίδη**

στο “2nd Cancer Policy and Economics Conference: Facilitating Access to Therapies in Times of Austerity”

Τρίτη, 8 Μαρτίου 2016

* Είναι προφανές ότι οι κοινωνικές συνέπειες της οικονομικής κρίσης, η οποία σε συνδυασμό με την έκταση που έχει λάβει το προσφυγικό ζήτημα μεταλλάσσεται σε ανθρωπιστική κρίση, απαιτούν **μια νέα Στρατηγική για την Υγεία**
* Το γεγονός ότι μεγαλώνουν οι ανισότητες σε ότι αφορά στην πρόσβαση σε υπηρεσίες Υγείας, τόσο ανάμεσα στις χώρες της Ευρώπης, όσο και ανάμεσα στα κοινωνικά στρώματα κάθε χώρας, **είναι «κόκκινος» συναγερμός και απαιτεί οργανωμένη συνεργασία για να αντιμετωπίσουμε το πρόβλημα.**
* Ειδικά για τη χώρα μας, η οποία βρίσκεται στο επίκεντρο των κλυδωνισμών, είναι ιδιαιτέρως ανησυχητικό το γεγονός ότι τα προηγούμενα χρόνια **δεν προχώρησαν οι απαραίτητες διαρθρωτικές αλλαγές, με αποτέλεσμα σήμερα να βρίσκεται σε οριακό σημείο το σύστημα υγείας και σε συνεχή ανασφάλεια οι ασθενείς.**
* Όλη η συζήτηση λοιπόν σχετικά με το ρόλο της Πολιτείας στην αντιμετώπιση του καρκίνου στην ουσία γυρνάει στην βασική ανάγκη για **επαναπροσδιορισμό του συνόλου των πολιτικών για την Υγεία, ώστε να γίνει βιώσιμο το σύστημα.**

|  |
| --- |
| **Οι φαρμακευτικές εταιρίες «ανταγωνίζονται» στην έρευνα και στην καινοτομία, με μεγάλες επενδύσεις**   * Κατά μέσο όρο 10 με 15 χρόνια για να αναπτυχθεί ένα νέο φάρμακο * Το κόστος της ανάπτυξης ενός φαρμάκου είναι περισσότερο από $ 1 δις * Μέσα σε αυτή τη διαδικασία επενδύουν σε προγράμματα που αφήνουν τεχνογνωσία στα νοσηλευτικά ιδρύματα και νέα γνώση στο επιστημονικό προσωπικό   **Ακριβώς αυτός ο ανταγωνισμός είχε ως αποτέλεσμα:**   * σήμερα σχεδόν το 50% των καρκίνων να ιώνται * να αυξάνεται διαρκώς το προσδόκιμο ζωής * να βελτιώνεται η ποιότητα ζωής των ασθενών και να μειώνεται η ανάγκη νοσηλείας * να υπάρχει τελικά όφελος για την παραγωγικότητα των ατόμων και τελικά και για την Υγεία και για την Ανάπτυξη   **Το ζήτημα λοιπόν είναι αυτές οι μικρές «επαναστάσεις» που γίνονται στο εργαστήριο να φτάνουν στον ασθενή.** |

**Ο ΣΦΕΕ επενδύει πάρα πολύ στη συνεργασία με την Πολιτεία με στόχο τον εξορθολογισμό του συστήματος, που θα εξοικονομήσει πόρους ώστε να φτάνει η αντικαρκινική θεραπεία σε όλους όσοι την χρειάζονται.**

**Με δεδομένα ότι:**

* Το φάρμακο αντιπροσωπεύει λιγότερο από το 20% **των συνολικών δαπανών,** ενώ στα άλλα κέντρα κόστους – εκτός φαρμάκου-, που αντιπροσωπεύουν δεν γίνεται έλεγχος δαπανών.
* Η μείωση της φαρμακευτικής δαπάνης είναι πλέον κάτω από τα όρια ασφαλείας για τις ανάγκες του πληθυσμού.
* Τα ανεξόφλητα χρέη του Δημοσίου μαζί με τα υπέρογκα rebates και clawback υποσκάπτουν τη δυναμική της φαρμακοβιομηχανίας και άρα και τα επενδυτικά σχέδια που θα αναβάθμιζαν τις υπηρεσίες υγείας.

**Προτείνουμε:**

* **Πρώτον ορθολογική χρηματοδότηση του συστήματος**, ώστε να μην δημιουργούνται κενά και αρρυθμίες, που κοστίζουν σε όλους αλλά πρωτίστως σε ασθενείς που χρειάζονται επειγόντως πολύ συγκεκριμένη αγωγή.

Επιμένουμε στην ανάγκη για την ενίσχυση της Πρωτοβάθμιας Φροντίδας Υγείας, μειώνοντας το μεγάλο κόστος της Δευτεροβάθμιας και Τριτοβάθμιας περίθαλψης από το Σύστημα Υγείας.

Αλλά και στην μεγαλύτερη αξιοποίηση των γενοσήμων φαρμάκων. Αφενός για να έχουν όλοι πρόσβαση σε αξιόπιστα φάρμακα, αφετέρου ώστε να απελευθερώνονται πόροι για τις πολύ ειδικές θεραπευτικές ανάγκες.

* **Δεύτερον, αξιοποίηση τρόπων που αναβαθμίζουν τις παροχές Υγείας στα δημόσια νοσοκομεία, χωρίς να επιβαρύνουν τον δημόσιο προϋπολογισμό.**

Εδώ ιδιαίτερη έμφαση δίνουμε στο ζήτημα των κλινικών μελετών.

Είναι ο κύριος τρόπος για να έχουν οι ασθενείς δύσκολων παθήσεων, όπως ο καρκίνος, πρόσβαση σε καινοτόμες θεραπείες που διαφορετικά θα αργούσαν πάρα πολύ να φτάσουν σε αυτούς. Αλλά και να μένει τεχνογνωσία στο νοσοκομείο και νέα γνώση στο επιστημονικό προσωπικό.

**Τρίτον, οργανωμένη καταγραφή των αναγκών.**

Έχει σημασία για το πως κατευθύνεται η φαρμακευτική δαπάνη, - η οποία σημειωτέον έχει πέσει κάτω από τα όρια ασφαλείας-, να δημιουργηθούν επιτέλους **μητρώα ογκολογικών ασθενών και θεραπευτικά πρωτόκολλα.**

**Η φαρμακοβιομηχανία, με την έρευνα και την καινοτομία που προωθεί, μπορεί να είναι ισχυρός σύμμαχος της Πολιτείας όχι μόνο για την Υγεία, αλλά και για την Οικονομία, διαχέοντας κουλτούρα υψηλής τεχνολιγίας και σε άλλους τομείς.**

**Θεραπεύοντας «κακοήθειες» του παραγωγικού μας μοντέλου και δημιουργώντας προϋποθέσεις, ώστε να διασβαλίζεται η ισότιμη πρόσβαση όλων στο υπέρτατο κοινωνικό αγαθό της Υγείας.**